આ જગ્યામાં આ વાનરોએ જમીન ખોદીને બાવીસ કૂવા બનાવ્યા અને તેમાંથી પાણી કાઢીને રામચંદ્રજીને આપ્‍યું. આજે પણ આ બાવીસ કૂવામાં મીઠા પાણી છે, જ્યારે બીજે બધે જ ખારાં પાણી છે. આ બાવીસ કૂવા ગંગા, યમુના, કાશી, ગયા, શંખ, ચક્ર, કુમુદ વગેરે નામોથી પવિત્ર ગણાય છે. રામચંદ્રજી પાણી પીવા જતા હતા, ત્યાં ઈક્ષ્‍વર – ઈચ્છાથી તેમને વિચાર આવ્યો કે ‘મારા પરમસ્વામી ભગવાન શંકર મહાદેવનાં સ્મરણ-પૂજા તો કર્યાં નથી, તો આ પાણી કેમ પીવાય ? અતિ તૃષ્‍ણાથી વ્યાકુળ બનેલ રામચંદ્રજી મનથી મહાદેવનું સ્મરણ કરીને પાણી પી ગયા અને ત્યારબાદ રેતીનું શિવલિંગ બનાવીને આવાહન વગેરે સોળ ઉપચારોની કલ્પના અને સંકલ્પ કરીને તેનું પૂજન કર્યું. પૂજન કર્યા બાદ શ્રી રામચંદ્રજીએ મહાદેવજીને પ્રાર્થના કરી, વારંવાર દંડવત પ્રણામ કર્યા અને એ પાર્થિવ શિવલિંગ આગળ નૃત્યુ કર્યું. આથી પ્રસન્ન થઈ કૈલાસપતિ મહેશ્વર પ્રકટ થયા અને જ્યોતિર્લિંગ સ્વરૂપે સ્થિત થયા.